ਭਾਈ ਗੁਰਮੇਜ ਸਿੰਘ


ਜੀਵਨ 
ਭਾਈ ਗੁਰਮੇਜ ਸਿੰਘ ਦਾ ਜਨਮ 10 ਸਤੰਬਰ, 1940 ਈ: ਨੂੰ ਪਿੰਡ ਬਜੀਦਪੁਰ, (ਜਲੰਧਰ/ਨਵਾਂ ਸ਼ਹਿਰ) ਵਿਖੇ ਮਾਤਾ ਬੀਬੀ ਰਾਜ ਕੌਰ ਜੀ ਦੀ ਕੁਖੋਂ ਪਿਤਾ ਸ. ਪਰਸਾ ਸਿੰਘ ਜੀ ਦੇ ਘਰ ਹੋਇਆ। ਉਨ੍ਹਾਂ ਨੇ ਆਪਣੀ ਸਮੁਚੀ ਪੜ੍ਹਾਈ ਸੈਂਟਰਲ ਖਾਲਸਾ ਯਤੀਮਖਾਨਾ, ਅੰਮ੍ਰਿਤਸਰ ਤੋਂ ਪ੍ਰਾਪਤ ਕੀਤੀ। ਇਥੇ ਹੀ ਉਨ੍ਹਾਂ ਨੇ ਕੀਰਤਨ ਦੀ ਸਿਖਲਾਈ ਲਈ ਅਤੇ ਸ. ਬ੍ਰਿਜ ਲਾਲ ਸਿੰਘ ਜੀ ਪਾਸੋਂ ਬਰੇਲ ਲਿਪੀ (ਬਰੇਲ ਇੱਕ ਲਿਪੀ ਹੈ ਜਿਸਦੀ ਵਰਤੋਂ ਨੇਤਰਹੀਣ ਵਿਅਕਤੀਆਂ ਦੁਆਰਾ ਕੀਤੀ ਜਾਂਦੀ ਹੈ) ਦੀ ਸਿਖਿਆ ਪ੍ਰਾਪਤ ਕੀਤੀ।

ਸ਼ਖਸੀਅਤ 
ਗੁਰਮੇਜ ਸਿੰਘ ਨੇ ਲੰਮਾ ਸਮਾਂ ਸ੍ਰੀ ਦਰਬਾਰ ਸਾਹਿਬ ਅੰਮ੍ਰਿਤਸਰ ਦੇ ਹਜ਼ੂਰੀ ਰਾਗੀ ਵਜੋਂ ਸੇਵਾ ਨਿਭਾਈ ਹੈ। ਉਨ੍ਹਾਂ ਨੇ ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ ਦਾ ਪਾਠ ਬਰੇਲ ਲਿਪੀ ਵਿਚ ਤਿਆਰ ਕੀਤਾ ਹੈ।

ਪ੍ਰਮੁੱਖ ਰਚਨਾਵਾਂ 
੧. ਬਰੇਲ ਲਿਪੀਅੰਤਰਨ ਸ੍ਰੀ ਸੁਖਮਨੀ ਸਾਹਿਬ (1969) 

੨. ਬਰੇਲ ਲਿਪੀਅੰਤਰਨ ਬਾਣੀ ਸ੍ਰੀ ਗੁਰੂ ਤੇਗ ਬਹਾਦਰ ਜੀ (1975) 

੩. ਬਰੇਲ ਲਿਪੀਅੰਤਰਨ ਨਿਤਨੇਮ ਬਾਣੀਆਂ (1979) 

੪. ਬਰੇਲ ਲਿਪੀਅੰਤਰਨ ਪੰਜ ਸ਼ਬਦੀ ਕੀਰਤਨੀ (1981) 

੫. ਬਰੇਲ ਲਿਪੀਅੰਤਰਨ ਆਸਾ ਕੀ ਵਾਰ (1981) 

੬. ਬਰੇਲ ਲਿਪੀਅੰਤਰਨ ਭਗਤ ਬਾਣੀ (ਦੋ ਭਾਗ) (1981) 

੭. ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ ਦੀ ਸਮੁਚੀ ਬਾਣੀ ਦਾ ਬਰੇਲ ਲਿਪੀ ਵਿਚ ਲਿਪੀਅੰਤਰਨ।

ਹਵਾਲੇ 

ਸਿੱਖ
ਸਿੱਖ ਵਿਦਵਾਨ
ਜਨਮ 1940